cyanic-selkie/wikianc huggingface dataset:
תעשה לי ילד (סדרת טלוויזיה)
עלילה
הסדרה עוקבת אחר עולם כוכבי מוזיקת הרוק, אשר סגנון חייהם כולל יחסי מין מזדמנים, סכסוכים על אגו, ושימוש תדיר במשקאות חריפים ובסמים. במרכז העלילה להקת "ההסתדרות", להקת רוק מתחילה שמנסה ליצור אלבום ללא אמצעים, עד שסולנה, רם, פוגש במקרה את אסנת, עיתונאית מצליחה, ובין השניים מתפתחת זוגיות. אסנת, אשר לא מרוצה מחייה בעולם העיתונות, עוזבת את עבודתה לטובת הפקת האלבום השני של הלהקה, וסביב עבודת ההפקה, ובעיקר בגלל חיי הזוגיות שלה עם רם, אדם אגוצנטרי, בלתי צפוי, הפכפך וקשה, מתנתקת מכל מה שרגילה אליו, וחיה חיים מסעירים, מלאי עליות ומורדות, כאשר היא מנסה במקביל לדחוף את רם ואת הלהקה קדימה ולחנך את רם לחיים בזוגיות, אך מתאהבת גם בצד הפוגעני שלו.
דמויות ושחקנים
בתפקידים משנים: גיא שמי, בתפקיד יפתח גיטריסט להקת "ההסתדרות", אורי גת, בתפקיד דימר מתופף להקת "ההסתדרות", נועה ברקאי, בתפקיד חברתה הצלמת של אסנת, ומרינה שויף, בתפקיד חברתו לשעבר של רם. שחקנים אורחים: נילי צרויה בתפקיד פקידת עירייה ויעקב זדה דניאל בתפקיד שוטר. בין המשתתפים, מוזיקאים אורחים כגון ירמי קפלן ולהקת "טרי פויזן".
אל-ג'וף
מחוז אל-גַ'וְף (בערבית: محافظة الجوف; תעתיק מדויק: מחאפט'ת אלג'וף) הוא מחוז הנמצא בצפון מזרח תימן, בו הייתה קהילה יהודית דלילה, אך כזאת שהוציאה מתוכה רבנים חשובים.
בשנת 1948, לאחר מותו (בהתנקשות בחייו) של האמאם יחיא (שהיה חסיד ואוהב ליהודים), החלו פרעות ביהודי תימן. גם במחוז אל-ג'וף היו פרעות, אך לא היו כמעט פגיעות בנפש, אם כי היו פגיעות גדולות במיוחד ברכוש היהודים במחוז.
סיינטיפיק אמריקן
סיינטיפיק אמריקן הוא כתב עת מדע פופולרי היוצא לאור מאז 28 באוגוסט 1845 כירחון והוא המגזין הוותיק ביותר היוצא לאור בארצות הברית. כתב העת מאגד מאמרים אודות מחקר עדכני וחדשני לשוחר המדע. צורת הכתיבה מתאימה גם להדיוטות שאינם בקיאים ברזי המדע ומלווה בתמונות ותרשימים ייחודיים. בעבר, יצא לאור כתב העת גם בגרסה עברית, שהכילה תרגומים של מאמרים וכן מאמרים הקשורים למחקרים המתבצעים בישראל.
כתב העת אמנם מכובד אולם הוא אינו כתב עת מדע מקצועי במובן של "Nature". הוא מהווה במה להצגת תאוריות ותגליות באופן נהיר לקהל רחב יותר. בעבר היו קוראיו רק מדענים שהגיעו מתחומים שונים, אך כיום ניתן למצוא בין קוראיו גם משכילים המתעניינים בנושאים מדעיים.
היסטוריה
המגזין נוסד על ידי רופוס פורטר. לאורך שנותיו הראשונות, נהג המגזין לשים דגש על דיווחים בנוגע לפטנטים חדשים במשרד הפטנטים האמריקאי. המגזין דיווח אודות תחום רחב של המצאות שביניהן מכונות תנועה נצחית, התקן על שם אברהם לינקולן משנת 1849 לציפה של כלי שיט, והמפרק האוניברסלי שכעת מצוי כמעט בכל כלי רכב. בגליונות עכשוויים מצוי מדור "היום הזה בהיסטוריה" שבו מוצג מאמר שבמקור פורסם לפני 50,100, ו-150 שנה; במדור זה מוצגות לעיתים קרובות אבני דרך מהותיות בהיסטוריה של המדע. פורטר מכר את העיתון בשנת 1846 לצמד אלפרד אליי ביץ' ואורסון דסייקס מון, ועד 1948 הוא נותר בבעלות חברת Munn & Company. תחת נכדו של מון, התפתח העיתון למעין התגלמות של המגזין 'מדע פופולרי'. לאחר רכישת הבעלות ממון הפכו המוציא לאור ג'רארד פיאל, העורך דניס פלאנאגאן וכן המנהל הראשי דונלד מילר ג'וניור, את גרסת המגזין כפי שהיא מוכרת כיום. מילר פרש בשנת 1979, ועד שנת 1984 פרש גן פלאנאגאן כאשר ג'ונתן בנו של ג'רארד פיאל הפך לנשיא ועורך; התפוצה של המגזין גדלה פי 15 מאז 1948. בשנת 1986 הוא נמכר לקבוצת Holtzbrinck מגרמניה ומאז המגזין בבעלותם. ג'ון רני הוא העורך הבכיר כיום.
הגיליון הראשון
בראשית הדרך המגזין היה "הסניגור של התעשייה והיוזמה" ו"מגזין השיפורים המכניים". על גבי עמוד השער של הגיליון הראשון הייתה חקוקה הכתובת "קרונות רכבת משופרים". בפתיח העיתון הופיע ההסבר הבא:
שגרירות גרמניה בסנקט פטרבורג
בניין שגרירות גרמניה בסנקט פטרבורג היה מקום משכנה של המשלחת הדיפלומטית של האימפריה הגרמנית בסנקט פטרבורג בירת האימפריה הרוסית. ולאחר שהבולשביקים העבירו את בירת ברית המועצות מפטרוגרד (כפי שכונתה אז סנקט פטרבורג) למוסקבה, שימש הבניין את הקונסוליה של רפובליקת ויימאר ואחריה של גרמניה הנאצית.
הבניין נחשב לדוגמה המוקדמת והידועה ביותר לסגנון ה באדריכלות. במבנהו הסופי תוכנן הבניין בידי פטר ברנס.
פורד זפיר
פורד זפיר (באנגלית: Ford Zephyr) היא מכונית סלון, 4 דלתות, מתוצרת חברת "Ford of Britain" (פורד בריטניה) (שם רשמי: Ford Motor Company Limited), חברת בת של קונצרן פורד, אשר יוצרה בין השנים 1950–1972.
דגם הפאר של "פורד זפיר" היה קרוי "Ford Zodiac" ו-"Ford Executive".
בין השנים 1961-1963 מנוע "פורד זפיר" 2,553 סמ"ק הורכב בדגם מכונית הספורט בתצורת קופה, הבריטית "AC Aceca" מתוצרת "AC Cars Group Ltd".
"פורד זפיר" שווק בישראל.
דור שני "Ford Zodiac Mark II"
===דור שלישי "Ford Zephyr 4 Mark III"===
הוואי (אי)
הוואי (בשפת הוואי: Hawai'i, תעתיק: הַוַיְאִי), או "האי הגדול", הוא אי געשי באוקיינוס השקט, האי הדרומי והגדול ביותר מכל איי הוואי. העיר המרכזית בו היא הילו.
אטימולוגיה
האי נקרא על שמו של הוואילואה או   Ke Kowa i Hawai'i', הנווט הפולינזי שגילה את האי. רק שני איים היו קיימים כאשר גילה אותם, לאי אחד קרא על שמו - הוואי ולאי השני קרא מאווי על שם בנו הבכור. ואילו ג׳יימס קוק במסעו השלישי כאשר גילה את האי כינה את האי בשם Owhyhee. כינוי נוסף לאי הוא ״אי הסחלבים״ (Orchid Isle).
מידע כללי
האי הוא הצעיר ביותר בשרשרת איי הוואי ומכונה ״מחוז הוואי״. קיימים בו מספר רב של אזורי נוף ואקלים: טונדרה, מדבר, הרי געש פעילים, הרים שפסגותיהם מושלגות, חופי ים עם חול בצבע שחור בשל הלבה שזורמת מהרי הגעש, אך גם חופי ים חוליים ושלווים, עמקים ירוקים, יערות גשם, מפלים. בנוסף קיימים בו אתרים היסטוריים מתקופת המתיישבים הפולינזים ומתקופת מלכי הוואי.
בירתו - העיר הילו (Hilo), המשמשת כמרכז המחוז. עיר גדולה נוספת היא קאילואה-קונה (Kailua-Kona) ובקיצור קונה (Kona) המשמשת כתחנת עצירה לתיירים המגיעים לאי, וכן נמל להעמסת קפה ובקר. המפרץ שלחופו שוכנת קונה פתוח לסערות הדרום מערביות של החורף.
סמלי האי הם הצבע האדום והפרח ברזילי גבעות פולינזי (Ç hi`a lehua (Metrosideros macropus M. collina), also known as Pua lehuais).
אוכלוסיה
האוכלוסייה באי אינה צפופה, קיים מרחב ומרחק יחסי בין התושבים, יש בו חוות גדולות ושטחים גדולים כמעט ללא עצים. ונכון לשנת 2020 התגוררו בו 200,629 תושבים.
גאוגרפיה
האי הוואי נמצא באמצע האוקיינוס השקט במרחק של 2,285 מייל מארצות הברית, 3,850 מייל מיפן, ו - 5,673 מייל מאוסטרליה. שטחו - 10,433ק״מ, שטח הגדול יותר מכל שטחי איי הוואי האחרים.
האי עדיין ממשיך לגדול כתוצאה מהפעילות הגעשית המתקיימת בו, תוך כדי פעילותו של הר הגעש הפעיל ביותר,  הר הגעש קילואאה (Kilauea). פעילות זו מביאה לכך שניתן למצוא בו לבה כתומה ורוחשת.
האי הוואי נוצר על ידי נקודה חמה בקרום כדור הארץ, לפני למעלה ממליון שנים כאשר צצו חמישה חרוטי מגן (הרי געש) נפרדים מהקדום ביותר עד הצעיר ביותר על קרקעית האוקיינוס. כאשר פרצו מהים ראשי הרי הגעש, ההתפרצויות שלהם ארעו פעם אחר פעם ויצרו יריעות חדשות של לבה שנפרשו על יריעות הלבה הישנות והביאו לבניית האי: (1) בתחילה נוצרו הרי הקוהלה (Kohala), שהוא הר געש כבוי. הואיל וההר עתיק ביותר באי, נוצרו בו צוקים תלולים ועמקים צרים בין ההרים. ההר נמצא בקצה הצפון מערבי של האי. והתפרץ בפעם האחרונה לפני למעלה מ-120,000 שנים. אזור הר הגעש הוא עמקים שופעים, עיירות מטעים, שדות מרעה; (2) בהמשך נוצר הר הגעש מאונה קיאה שמשמעות שמו ההר הלבן. מאונה קיאה הוא הר געש רדום בצפון מרכז האי הוואי. הוא הנקודה הגבוהה ביותר במדינה, 4,205 מ׳ מעל פני הים. התפרץ בפעם האחרונה לפני כ-4,500 שנה, ורוב הזמן הוא מושלג. כיפתו בקוטר 50 ק״מ, משמשת כאתר של מצפה כוכבים; (3) אחריו התפרץ הר הגעש הואלאלאי (Hualālai), ההר הוא הר געש פעיל; (4) מאונה לואה שמשמעות שמו הר ארוך, גם הוא הר געש פעיל  המתפרץ אחת לארבע שנים. זהו הר הגעש הגדול בעולם, הנמצא בחלק הדרומי-מרכזי של האי ומהווה מחצית משטח האי,. וחלק מהפארק הלאומי הגעשי הוואי. גובהו 4,169 מ׳ מעל פני הים, אורך הכיפה שלו 120 ק״מ ורוחבה 103 ק״מ. ההר מושלג לעתים קרובות בתקופת החורף, הוא הר געש שהתפרץ פעמים רבות. ההתפרצות הראשונה שלו תועדה בשנת 1843. במהלך ההתפרצויות שלו בשנים 1935 ו- 1942, הטילו מטוסי צבא ארצות הברית פצצות, בנסיונות שהצליחו באופן חלקי להסיט את זרמי הלבה שאיימו על העיר הילו. בשנת 1950 היתה התפרצות של הר הגעש בצד הדרום-מערבי אשר הרסה כפר קטן. התפרצויות נוספות ומשמעותיות של ההר התרחשו בשנים 1955, 1984 ו-2022; (5) הר הגעש הצעיר, הפעיל והמסוכן ביותר ביבשת אמריקה הוא הר הגעש קילוואה עד שנת 2018, הלבה זרמה ממנו אחת ל-7 שנים. אולם בשנת 2018 התפרץ הר הגעש הרס 700 בתים ושינה את פני הנוף. היתה זו ההתפרצות הגדולה ביותר בהיסטוריה, שנמשכה כחודש ימים. ומאז 1924 לא נרשמו אירועים של התפרצות מההר בעוצמה כזו. גם הר געש זה בדומה להר הגעש מאונה לואה, הוא חלק מהפארק הלאומי הגעשי הוואי.
בעת הזו נוצר הר געש תת ימי חדש בשם Lo'ihi מול החוף הדרום מזרחי של האי הגדול אשר החל להתפרץ בשנת 1996, וייתכן שיקים בעוד כרבע מיליון שנים אי חדש או יצטרף לשכבת הלבה באי הגדול. רק השרידים הוולקניים של קוהלה נכחדו לחלוטין ולא יתפרצו שוב, אך שאר הרי הגעש ממשיכים להיות פעילים.
אקלים
באי הוואי זורחת השמש כל ימות השנה ובחורף פסגות ההרים מושלגות. האקלים ודפוס מזג האוויר באי יכולים להפתיע, מצד אחד שמש ומצד שני גשם רב במיוחד בעונות ההוריקן. הואיל והאי קרוב לקו המשווה, הטמפורטורות בו מתונות, ומספר שעות האור ביום קבוע לאורך כל השנה. הרוחות נושבות ממזרח ומצפון מזרח. אך גם בשל הקרבה לאוקיינוס ולהרי געש, קיימים הבדלים משמעותיים בכמות המשקעים היורדים במרחקים קצרים וקיימות סופות קשות.
באי שתי עונות קיץ - המכונה העונה היבשה וחורף - המכונה - העונה הגשומה. הקיץ הוא בין החודשים מאי עד אוקטובר. כאשר הטמפרטורות נעות בין 32-29 מעלות צלזיוס. החורף הוא בין החודשים אוקטובר עד אפריל, כאשר הטמפרוטורות נעות בין 28-26 מעלות צלזיוס. מזג האוויר הזה נובע כתוצאה מטמפרטורת האוקיינוס החמה.
בצד המזרחי של האי יורדות כמויות גדולות של גשם למשל באזור העיר הילו. החודשים נובמבר ומרץ הם החודשים שבהם יורדים גשמים רבים. בעוד שבחודשי הקיץ כמות הגשמים יורדת לחצי.
מזג האוויר באי נשלט על ידי רוחות הסחר, אשר נושבות מאזורי לחץ גבוה בצפון האוקיינוס השקט ומזרימות רוחות קרירות ולחות אל המדרונות המזרחיים והצפון מזרחיים של האי.
כאשר רוחות הסחר מגיעות להרי הגעש האוויר עולה למעלה ויוצר ענני גשם ולכן האזורים הרטובים הם האזורים שמהן נושבות רוחות הסחר, הצד הדרומי, מערבי והצפונים באי הם יבשים יותר. ניתן למצוא למשל אקלים טרופי בצד שבו נושבת הרוח בעוד שהצד הרחב יותר של האי אזור האקלים בו הוא צחיח ומדברי.
עונת סופות ההוריקן באי הגדול מתרחשת בין החודשים יוני לנובמבר, ובעיקר בין יולי עד ספטמבר. אך האי סובל פחות מההוריקן הואיל והרי הגעש באי משמשים כחיץ טבעי נגד ההוריקן ופסגות ההרים הגבועות משפיעות על זרימת הרוחות ווגורמות להן להתפרק ולהחליש את הסופה המגיעה.
האי הוואי נמצא באזור טרופי.
עיר הבירה
הילו. העיר שרדה שני גלי צונאמי. בשנים 1946 וב-1960.
היסטוריה
האי בעל חשיבות היסטורית, הגיעו אליו המיסיונרים האירופאים הראשונים כמו ג׳יימס קוק שנהרג גם על האי, וכן נולד בו המלך קאמאמאמה הראשון שאיחד את איי הוואי תחת שלטונו.
ג׳יימס קוק שהגיע לאי במסעו השלישי כדי למצוא את המעבר בין האוקיינוס האטלנטי והאוקיינוס השקט. אך הוא לא הצליח למצוא את המסלול ובמקום זה הגיע עם שתי ספינותיו לאי הוואי וחקר את האי. אולם יחסיו עם תושבי האי הסתיימו לאחר שנגנבה מאחת מספינותיו סירה. קוק ניסה לקחת כבן ערובה את המנהיג המקומי והחלה קטטה בין שני הצדדים. קוק נדקר ונהרג ב-14 בפברואר 1779.
קפטן ג׳יימס קוק נהרג על האי.
האוכלוסייה שהגיע לפני האירופאים לאיי הוואי, תושביה התרכזו באי הגדול, מאוחר יותר עברו להתרכז באי אוהאו.
המלך קמהמה הראשון ששלט על איי הוואי, החל את דרכו כמפקד במחוז קוהלה אשר באי הגדול. עד שנת 1795 הוא כבר את כל האיים המיושבים. אולם בשנת 1819 הוא מת בקהילואה עיר מולדתו, לאחר שנאלץ לחזור מוואיקיקי למקום הולדתו, בעקבות מרידות. קונה היתה המקום המאוכלס ביותר בתקופתו של המלך קמהמה הראשון.
כלכלה
בעלי חיים וסוכר מהווים את עמוד השדרה של הכלכלה באי הגדול. סוכר, תיירות וגידול בקר, הם הענפים המרכזיים באי.
תחבורה
באי הגדול 2 שדות תעופה- הילו וקונה, כאשר מהאחרון ניתן לטוס ישירות ללוס אנג'לס שבחוף המערבי.
אטרקציות
מוזיאון הצונאמי של הפסיפיק (The Pacific Tsunami Museum).
המרכז התרבותי של מזרח הוואי (East Hawaii Cultural Center) כולל שלוש גלריות המציגות יצירות של אמנים מקומיים וזרים, ואולם מופעים. המרכז שוכן בבניין היסטורי בו שכנה בעבר תחנת משטרה ובית המשפט של הילו. בנוסף, קיימות בעיר גלריות קטנות של אמנות.
מוזיאון לימן (Lyman Museum) שוכן בבית המיסיון הישן שנבנה ב-1839, ובו תצוגות בנושאי טבע ותרבות בהוואי.
הגן הבוטני הטרופי של הוואי (Hawaii Tropical Botanical Garden), ובו יותר מאלפיים מיני צמחים, נמצא צפונית לעיר הילו.
שמורת מפלי אקקה (Akaka Falls State Park). כדי לצפון על המפלים, מוביל שביל העובר בתוך יער גשם, ומגיעים לנקודת תצפית שבה אפשר לראות את המפלים הצונחים מגובה של 135 מ׳.
הפארק הלאומי הוולקני של הוואי (Hawaii Volcanoes National Park). כ-70 מליון שנה הפארק לא מפסיק להשתנות. בפארק מתנשא הר הגעש הפעיל ביותר בעולם, הר הגעש = קילאואאה(Kilauea), שעדיין ממשיך להתפרץ משנת 1983 ועדיין פעיל. התפרצותו היא ההתפרצות המתועדת הארוכה ביותר בהיסטוריה. הכביש העובר בפארק Crater Rim Drive עובר בשולי הלוע, ממשיך במדבר וביער גשם טרופי.
הפארק משתרע על יותר מ-300,000 דונם, מפסגת מאונה לואה לכיוון האוקיינוס. בדרך חוצים את שבילי הפארק שני געש המאונה לואה והקילואה. אסור לפספס את מרכז המבקרים בפארק, מרכז המבקרים Kilauea, וכן את מוזיאון תומאס א.ג׳גאגר, הנקרא על שם אחד מחוקרי הרי הגעש החלוצים שחקר את הקילאואה. המוזיאון משמש כמאגר מידע על הר הגעש.
הפארק מוגדר כאתר מורשת עולמית.
פארק חוף פונלואו (Punalu`u Beach Park), שוכן בדרום האי. החול הוא חול וולקני שחור.
עמק וואיפיו (Waipio Valley, "עמק המלכים") הנופים בעמק הם עוצרי נשימה: מצוקיו תלולים ומכוסי צמחייה טרופית ומהם צונחים מפלי מים יפהפיים רבים.
מצפון-מזרח לו נמצא עמק נוסף, פולולו (Pololu). הר מאונה קאה (Mauna Kea) מתנשא לגובה של כ-4,500 מטר מעל פני הים, ועל פסגתו מוצבים טלסקופים עצומים לצפייה בכוכבים. הנסיעה להר מהילו אורכת כשעה בכביש Saddle Road, המיועד לרכבי שטח בלבד.
אתר הנופש המרכזי ממוקם בחוף המערבי של האי אתר קאילואה-קונה (Kailua-Kona). החופים לבנים ויפים, המים תכולים להפליא.
טלטל
טַלְטַל הוא מוט עשוי מתכת המחבר את הבוכנה אל גל הארכובה במנועי בוכנה, יחד הם יוצרים מנגנון דחיפה ומשיכה פשוט, הממיר תנועה קווית לתנועה סיבובית.
עבד אל-קאדר באג'מאל
עבד אל-קאדר באג'מאל (בערבית: عبد القادر باجمال; 1946 – 7 בספטמבר 2020) היה פוליטיקאי תימני, שכיהן כראש ממשלת תימן במשך שש שנים, מ-21 במרץ 2001 ועד 21 במרץ 2007.
מת ב-7 בספטמבר 2020.
שוודים של פינלנד
פינו-שוודים, הידועים גם כשוודים-של-פינלנד (בשוודית: Finlandssvenskar; בפינית: Suomenruotsalaiset), הם אזרחי פינלנד המשתייכים למיעוט הדובר את השפה השוודית כשפת אם. זהו מיעוט אתני-לשוני שמעמדו ומצבו בקרב אוכלוסיית הרוב הם בין הטובים בעולם.
מקורם
מקור האוכלוסייה הזאת בשטחי פינלנד מוסבר על ידי השליטה של שוודיה בארץ זו בין המאה ה-12 ובין שנת 1809. היא נוצרה מחד - מהתיישבות - בשלבים מסוימים בצורה המונית במסגרת מסעות צלב - של שוודים (איכרים, פקידים, אצילים, אנשי דת ובעלי מקצוע אחרים) בעיקר בין המאה ה-12 למאה ה-18 ומאוחר יותר גם של מספר מהגרים מארצות אחרות ממרכז אירופה שאימצו את השפה השוודית, ומאידך מהתבוללות של ילידים פינים מהשכבות הגבוהות לתוך האוכלוסייה והתרבות השוודית. בנוסף, עוד מוקדם יותר, בין המאות ה-7 וה-10 התיישבו באזור קבוצות ממוצא ויקינגי או ורנגי בני מוצא גרמאני קרוב לזה של השוודים או - במקרה של הוורנגים - שוודים ממש. בשנים 1917–1980 בעקבות אירועים פוליטיים, צבאיים וגורמים כלכליים, התרחשה גם תנועה של הגירת שוודים של פינלנד לשוודיה. כך למשל היגרו לשוודיה תושבים שוודים של העיר ויבורג (10% מתושביה) בעקבות הכיבוש הסובייטי של העיר בשנת 1940. ויבורג שייכת עד ימינו לרוסיה.
הפוליטיקה הלשונית
גם תחת השלטון הרוסי עד 1863 הייתה השפה השוודית, ולא הפינית, הלשון הרשמית בארץ. שוודית הייתה שפת השיפוט, המנהל וההוראה, כמו גם שפתם של המעמדות העליונים. בשנת 1892 זכתה גם הפינית למעמד של שפה רשמית. עם הכרזת העצמאות של פינלנד ב-1917 הייתה השפה הפינית לשפה הדומיננטית בממשל ובחברה.
מאז הייתה פינלנד באופן רשמי מדינה דו-לשונית בעלת מיעוט דובר שוודית, או שוודית של פינלנד, החי בעיקר בקרבת החופים המערביים, הדרום-מערביים והדרומיים שלה.
המחוז האוטונומי של איי אולנד הוא יוצא מן הכלל בכך שעל פי הסכמים בינלאומיים (כולל החלטת מועצת חבר הלאומים ביוני 1921) נקבע כי יהיה חד-לשוני, וכי השפה הרשמית בו תהיה שוודית.
ההוראה בשפה השוודית מתבצעת באזורים שבהם אחוז דוברי השוודית מעל 6% או 8%. פרט לכך נלמדת השפה השוודית כשפת חובה בבתי הספר בכיתות ז' עד ט'.
השפה השוודית בפינלנד
השוודית של פינלנד היא שפה שונה במקצת מהשוודית המדוברת בשוודיה (עגה), ובעיקר בכך שאין לה מבטא מלודי, בדומה לשאר השפות ההודו-אירופיות. הדקדוק זהה, וכך גם האיות; אולם בשפה המדוברת ישנה נטייה טבעית לשאול מילים וביטויים משפתה של אוכלוסיית הרוב הפינית.
שינויים דמוגרפיים כלל-ארציים
אחוז הפינים השוודים באוכלוסיית פינלנד לפי שנים:
זהות
אף על פי שלשוודים של פינלנד יש רגשי השתייכות משותפים ומסורות ייחודיות של עצמם, הם מזהים עצמם בימינו כאזרחי פינלנד בעלי שפת אם שוודית. קיום היסוד השוודי הוא בעיני הפינים וגם בעיני המיעוט דובר שוודית בפינלנד חלק אינטגרלי של התרבות של פינלנד. (עצם שם המדינה מוכר בכל העולם בגרסתו השוודית - פינלנד). נציגי האוכלוסייה הפינו-שוודית שיחקו תפקיד חשוב בהתעוררות התודעה הלאומית השוודית במאה ה-19. עמהם נמנו יוהאן וילהלם סנלמן, יוהאן לודוויג רונברג או אקסלי גאלן-קאללה. משקל השוודים של פינלנד בשכבות החברתיות השונות אינו שונה לעומת משקלם באוכלוסייה הכללית. לעומת זאת השפה השוודית הייתה נחשבת בפינלנד שפת המעמד העליון של פעם ולפיכך באופן מסורתי השימוש בשפה זו נפוץ יותר בקרב המשפחות העשירות ובקרבן של ששת אלפים משפחות האצולה הפינית..
בשנת 2005 ערך ה"סבנסקה פינלנדס פולקטינג" (Svenska Finlands Folkting), פורום האינטרסים של השוודים של פינלנד, סקר לגבי זהותם. 82% מהנשאלים ענו שמשמעות ה"שוודיות של פינלנד" היא "להשתייך לתרבות ייחודית אבל בעת ובעונה אחת להיות אזרחי פינלנד כמו כל הפינים האחרים". זאת בהתאם לגרסה הליברלית של הלאומיות האזרחית הנהוגה באופן רשמי בפינלנד - אזרחי פינלנד הם פינים ולהם שתי שפות לאומיות רשמיות. רק 17% בחרו בעד האפשרות של "השתייכות לתרבות ייחודית, שונה מזו הפינית". לגבי נושא הזיקה לשוודיה ולתרבות שוודיה, 31% השיבו כי אלו מהווים "חלק חשוב בחייהם", בעוד 59% מהנשאלים אמרו שאלה "מעניינים אותם, אבל רחוקים". 9% הצהירו ששוודיה ותרבותה אינן לחלוטין מעיניינם.
הגישה החריגה העיקרית הציגו תושבי החבל האוטונומי של איי אולנד הדוברים "אולנדית", ניב של השוודית ומרגישים בקושי קשורים לפינלנד. תכופות אינם משייכים את עצמם ל"שוודים של פינלנד" במובן הצר של המילה, בדיוק כמו אזרחים שוודים שהיגרו רק בתקופה האחרונה לפינלנד.
המפקדים הרשמיים בפינלנד אינם כוללים נתונים על השתייכות אתנית אלא על אזרחות, ארץ לידה ושפת אם בלבד.
אזורים מאוכלסים על ידי פינו-שוודים
מקומות ההתיישבות של האוכלוסייה הדוברת שוודית מתחלקים לשלשה אזורים נפרדים עיקריים: בדרום - החוף של אוסימא Uusimaa או נילנד Nyland בין פיהטה Pyttis) Pyhtää ) והאנקו Hanko) או Hangö) מיושב ברובו על ידי מיעוט זה. כמו כן לאזור המיושב בפינו-שוודים שייך חבל אובולנד Åboland (טורונמא Turunmaa) בחלק הדרומי של אזור האיים הסלעיים מסוג "שר" skär (קארי - kari) מול חופי ה"פינלנד המקורית" (Egentliga Finland או Varsinais Suomi בדרום-מערב המדינה. האזור השלישי בחוף המערבי, הוא באזור הקרוי "פינלנד" - רצועת החוף אסטרבוטן (Pohjanmaa פוהיאנמה) Österbotten, שבין קריסטינסטאד Kristinestad (קריסטינאנקאופונקי Kristiinankaupunki) ועד קארלבי Karleby (קוקולה Kokkola). לפני הגעת המתנחלים השוודים האזוריים החופיים שהוזכרו לא היו מיושבים.. בתקופה האחרונה חלה ירידה במספר תושביהם דוברי השוודית עקב הגירה או התבוללות. גם בעיר הלסינקי שבה בשנת 1870 57% מתושביה היו פינו-שוודים ייצוגם באוכלוסייה ירד במהלך השנים בעקבות השינויים ההיסטוריים במדינה ל 6% בשנת 2007. אחוז הפינים השורשיים בעיר עלה מ-25% בשנת 1870 עד ל 85% בשנות ה-2000.
החבל האוטונומי אולנד ששתושביו זכו במעמד מיוחד אינו נחשב ממש אזור פינו-שוודי. שם אחוז השוודים הוא 91,2% וזה של הפינים השורשיים הוא 5.0%, .02007). בעיר המרכזית של האיים, המרלנד, 96% הם שוודים.
ארגונים מייצגים
לפינו-שוודים יש, בין היתר, פורום אינטרסים מוכר בחוק, הקרוי סבנסקה פינלנדס פולקטינג Svenska Finlands Folkting. בפרלמנט הפיני יש חברים שנבחרו מטעם המפלגה העממית השוודית, המייצגים בוחרים מקרב המיעוט הפינו-שוודי. העיתון החשוב בשפה השוודית המופיע בפינלנד הוא Hufvudstadsbladet (הופוודסטאדבלאדט). בפינלנד קיים חינוך בשפה השוודית הכולל את כל רמות הלימודים עד לאוניברסיטה. ידועה האוניברסיטה האקדמית של אובו שבה שפת ההוראה היא שוודית.
עורף
באנטומיה, העורף (גם מַפְרֶקֶת) הוא חלקו האחורי של הצוואר. העורף מתחיל מתחת לעצם העורף שבגולגולת, ועד לכתפיים. בעורף נמצאות עצם האטלס ועצם המפרקת המקשרות בין הגולגולת לעמוד השדרה, והמבנה שלהן עשוי כציר סיבובי המאפשר לגולגולת לנוע בתנועה מעגלית. בעורף נמצא גם חלק משריר הטרפז המחבר את חגורת הכתף לגולגולת ולעמוד השדרה בכיוונים שונים ומשמש להנעת עצם השכם במגוון תנועות.
ברפואה, 'קשיון עורף' הוא מצב בו העורף מתקשה, ויכולת התמרון שלו נפגעת מאוד. מצב זה הוא תסמין שכיח למספר מחלות שהעיקרית שבהן היא דלקת קרום המוח.
בתרבות היפנית המסורתית, העורף נמנה עם האזורים המעטים בגוף האישה שאינם מכוסים בבגדים, ונחשב מושך בעיני גברים יפנים.
אטימולוגיה
במקרא עורף הוא אחורי הראש (ולא הצוואר) אחורי הצוואר נקרא 'מול עורף'. דיוק זה איבד את משמעותו בעיקר בגלל השימוש בשם בפעולת העריפה שנעשית בצוואר. במקורות מצוי השימוש בעורף כמטאפורה להפנית הראש בריחה או עקשנות. המושג 'קשיות עורף' קיבל משמעות של אדם או עם סרבן, שהפנה את עורפו כלפי הציווי שניתן לו, וכאילו אינו יכול לסובב את ראשו לעבר המצווה ולהישמע לו.
דוגמה לדבר היא דבריו של ה' למשה בעת שעלה להר סיני כדי לקבל את לוחות הברית, שהביעו כעס על סרבנותם של עם ישראל לשמור על מצוות איסור עשיית פסל:.
חנניה יום טוב ליפא טייטלבוים
הרב חנניה יום טוב ליפא טייטלבוים (ו' בסיוון ה'תקצ"ו - כ"ט בשבט ה'תרס"ד). היה האדמו"ר השני לשושלת חסידות סיגט בהונגריה (כיום רומניה). מחבר ספר "קדושת יום טוב".
ביוגרפיה
נולד לרב יקותיאל יהודה טייטלבוים ולרחל, בתו של הרב משה דוד אשכנזי מהעיר טאלטשווא.
בשנת ה'תרכ"ד התמנה לרבה של העיר טעטש שם כיהן תשע עשרה שנים. בשנת ה'תרמ"ג התמנה לרבה של העיר סיגט. היה מוכר באידאולוגיה החריפה שלו נגד הציונות, עליה אמר.
משפחה
הרב טייטלבוים היה נשוי בנישואים ראשונים לרייצא, בתו של הרב מנשה רובין מחסידות רופשיץ. מאחר שלא הולידה לו ילדים, קיבל היתר מאה רבנים למסור לה גט באמצעות שליח ולהתחתן שוב. ב-1878 נשא את דודניתו חנה, בת הרב יואל אשכנזי מזלוטשוב.
ילדיו:
Game Maker
Game Maker (מחולל המשחקים) היא תוכנת מחשב שנכתבה על ידי מארק אוברמרס בשפת התכנות Delphi. אוברמרס הפיץ את הגרסה המקורית בשנת 2000.
התוכנה עוצבה כדי לאפשר למשתמשיה לפתח בקלות משחקי מחשב בלי צורך ללמוד שפות תכנות כמו שפת C, פסקל או Java. בשביל משתמשים מנוסים, מחולל המשחקים כולל שפת תכנות פנימית שנקראת "GML", או "Game Maker Language". ניתן להפיץ משחקים תחת כל רישיון (כולל בלי רישיון), כקובץ שלא ניתן לעריכה, או כקוד מקור שניתן לעריכה. התוכנה תומכת בעריכה באמצעות גרירה ושחרור (drag-and-drop) של פקודות ואירועים.
בשנת 2012 שוחררה הגרסה הבאה של התכנה, שנקראת GameMaker: Studio, ושכוללת אפשרויות רבות נוספות, כגון יכולת לייצא את משחקים לפלטפורמות שונות.
סיוע אווירי קרוב
סיוע אווירי קרוב הוא שימוש בכוחות אוויריים לתקיפת כוחות ומוצבים יבשתיים וימיים וזאת כחלק מלחימה יבשתית או ימית עיקרית
סיוע אווירי קרוב בלוחמת יבשה
סיוע אווירי קרוב בלוחמת כוחות יבשה  הוא שימוש במטוסי או מסוקי קרב במשימות תקיפת קרקע כנגד מטרות הנמצאות בקרבת כוחות ידידותיים, כסיוע לכוחות אלו ובמשולב עימם. בתפקיד זה, המטוסים והמסוקים משמשים לתכלית הדומה לזו של ארטילריה.
סיוע אווירי קרוב הוא חלק מדוקטרינת הזרועות המשולבות המודרנית. סיוע אווירי קרוב נבדל מאמנעה אווירית, השימוש במטוסים לתקיפת מטרות קרקעיות שאינן נמצאות בקרבת יחידות ידידותיות לצורך מניעת תגבור ואספקת קווי האויב הקדמיים.
במשימות סיוע אווירי קרוב נדרש תיאום מלא בין הכוחות האוויריים והקרקעיים לשם מניעת מצב של "אש כוחותינו". תיאום זה נעשה באמצעות מערכות קשר ושליטה, ואמצעי זיהוי עמית-טורף.
סיוע אווירי בלוחמה ימית
סיוע אווירי בלוחמה ימית  הוא ביצוע מגוון רחב של משימות סיוע לכוח הימי. הסיוע האווירי יכול לכלול הפעלת פלטפורמות שונות מאוישות (כגון מטוסים ומסוקים) ובלתי מאוישות. המשימות העיקריות הן סיור להרחבת אזור הגילוי, זיהוי מטרות, ממסור תקשורת ואף השמדת מטרות אויב, כולל בחינת תוצאות במהלך הקרב ובסיומו. הפלטפורמות יכולות להיות חלק מאמל"ח הכוח הימי או הקצאה אד הוק באופן ייחודי.
מלחמת יום הכיפורים - שיתוף הפעולה אוויר-ים הופעל פעם יחידה בקרב פורט סעיד בפתיחת המלחמה. מפקד חיל הים עמד על כך שספינות הסער יתקפו רק לאחר הגעת המטוסים. השתתפו מטוס F-4 פנטום שהגיע לשטח והטיל נורים. אליו הצטרפו 3 מטוסי A-4 סקייהוק שתקפו בפצצות אך לא פגעו. לדעת חיל האוויר היה זה בזבוז, אך לספינות הסער היה זה בדיוק הסיוע שנדרש. ספינות הטילים המצריות עסקו בהתגוננות, פתחו במנוסה ולא נערכו לירי טילים. לאורו של הנור האחרון הטיל הF-4 פנטום את הפצצה האחרונה ופגע בספינת אוסה מצרית והשמידה. הכוונה להמשיך ולהזמין מטוסים לשלב ההסתערות נשארה בתוקף בתורת הקרב גם לאחר ההצטיידות בטילי הרפון וגבריאל ארוכי טווח וסגירת הפער בטווחי הטילים. סיוע אווירי מאפשר ניצול מקסימלי של הטווח המרבי של הטילים, מעבר לטווחי גילוי אמצעים שבידי ספינות הסער.
שכול וכישלון (אלבום)
שכול וכישלון הוא אלבומה השני של להקת הרוק הישראלית הבילויים, בהפקתו המוזיקלית של תמיר מוסקט, שהוקלט בשנת 2006 ויצא בשנת 2007. מתוך האלבום התפרסמו במיוחד השירים "באב אל ואד 38א'" ו"שגר פגר", שהפך ללהיט רדיו וזכה לגרסת כיסוי של שלומי שבן באלבומו "מגדל הפזמון".
רקע
האלבום נקרא על שם רומן בשם זה של יוסף חיים ברנר. האלבום הוא מעין פסקול פיקטיבי למחזמר על פי "שכול וכישלון", אך הקשר אינו נוגע לעלילת הרומן, אלא ל"שילוב של ריקבון לאומי לצד ריקבון אישי". בפינה הימנית תחתונה של עטיפת האלבום מופיע תצלום גופתו של ברנר, שנרצח בפרעות תרפ"א.
סגנון
האלבום עשוי בסגנונם הייחודי של הבילויים.
בשירים רבים באלבום יש ניגוד בין סגנון מוזיקלי עליז לטקסט רציני או להפך. למשל, ב"שיר בחסות המועצה לפירות הדר" מסופר על ניחום אבלים, בעוד ברקע מתנגנת מוזיקה קצבית ועליזה. "תנשב הרוח" הוא שיר ערש שמנסה להצדיק לילד את מעשי הזוועה שבוצעו בעבר.
שירי ארץ ישראל
האלבום מכיל התייחסויות ופרפרזות לשירים רבים הנחשבים ל"שירי ארץ ישראל", ושורות כאלו מופיעות ברבים משירי האלבום. ב"קלון ב-G7" מופיעה השורה "לא צריך להיות נביא כדי לדעת שהאיש הזה ימצא את זה טבעי", פרפרזה על "בחולות" של חיים חפר ("ולא צריך להיות נביא האיש ההוא היה אבי"). ב"שירו של האנץ" מופיעה השורה "נשאר רק מרבד וחלון וראי", כפרפרזה על "וגופך לי מבט וחלון וראי" מתוך "סליחות" של לאה גולדברג. "ישבה לצד הכביש על שפת התעלה" מתוך "משהו כמו תה" מצטט את "השמלה הסגולה" של חיים חפר. ב"שיר בחסות המועצה לפירות הדר" שוקלת השכנה להשתמש בשורה "היה לי נער" (ציטוט מתוך "הייתי נער" של דוד עתיד) כאחת האפשרויות למשפט בו תשתמש לניחום אבלים שבנם נהרג.
בנוסף מופיעות התייחסויות ישירות לשירי ארץ ישראל, כמו "שירים של פעם שתמיד עושים נעים" ב"באב אל וואד 38 א'", או "כשבעצם קיווינו לשיר עם אבינו 'סובב לו סובב הפינג'אן'" מתוך "תנשב הרוח", שמושר במנגינת השיר "הפינג'אן" של חיים גורי.
חלק מהפרפרזות מציג את המקור באור נלעג ומגוחך, והופך את הכוונה שמבוטאת בשיר המקורי. השיר הפותח מתייחס ל"באב אל ואד" של חיים גורי, ועובר מיד ל"לא יתחילו בלעדינו" מתוך סע לאט של אריק איינשטיין, ומנגיד בין תודעת המוות ההירואית של העבר לבין שאננות עליזה. "משהו כמו תה" מצטט את השורה "בתשרי נתן" (מתוך "שנים עשר ירחים" של נעמי שמר), ומיד ממשיך ל"ובחשוון כבר לא נשאר".
שמות אישים
הבילויים מרבים לעשות שימוש בשמות אישים בשירי האלבום, בהרבה מקרים ללא קשר לאישיות שבשמה משתמשים. בשירים שונים של האלבום מוזכרים דובי גל, שוש אלמוזלינו, ננסי ברנדס (אם כי שמו מבוטא "ננסי ברנדיס"), חיים משה, ג'וזף הלר, הלן קלר ויחיאל פרצלינה (עובד עיריית תל אביב ומנכ"ל חברת גני יהושע. גם שמו מבוטא בשיר בעיוות - פורצלינה). ברוב המקרים נראה שהשימוש בשם נעשה בגלל הצליל והחריזה, ללא כל קשר לאישיות עצמה. לעומתם, רוב הדמויות המופיעות בשירים לא מוזכרות בשמותיהן - למשל ב"קלון ב-G7" מאופיין הפולש כ"ההוא" או ב"תנשב הרוח" מוזכר "המ"פ" וכן הלאה. בשיר "שגר פגר", יש התייחסות ישירה לנושא השמות, בשורה "אני שוכח - היה לך איזה שי"ן ואיזה נו"ן בשם".
ב"שירו של האנץ" מופיעה השורה "ונר זיכרון מהיום שרצחו את יצחק מודעי" - השר יצחק מודעי לא נרצח, ושמו מובא כשבירת הציפייה של המאזין לשמו של יצחק רבין.
קונספט
באלבום יש שני קונספטים עיקריים:
1. ביקורת על החברה הישראלית, תוך מתן דגש על מלחמות, שכול, ומילטנטיות.
2. ביקורת על יחסים בין גברים ונשים.
כמעט כל השירים באלבום (מלבד "עצות מאמא" ו"ערפל הזייתי" נטול המילים) נוגעים באחד מהקונספטים. חלק מהשירים אף נוגעים בשניהם, כמו "קלון ב-G7", העוסק בשמאלן חסר אונים, שאשתו ספק נאנסת ספק מתפתה לחיזוריו של מילואימניק ימני גס שפולש לביתם), ו"שירו של האנץ" המדבר, על פי פרשנויות מסוימות, על חייל שננטש על ידי אהובתו לאחר שנפצע במלחמה.
תנשב הרוח
רבים ביקרו את השיר, שמתאר זוועות שנעשו על ידי חיילי צה"ל. לעומת שירים אחרים כמו "שאול מופז" ו"שוש אלמוזלינו" שבהם מסופר על פוליטיקאים אמיתיים ששמם מוזכר בשיר, בשיר "תנשב הרוח" לא מוזכר שום שם של אדם אמיתי. האזכור הכי קרוב לאדם הוא במשפט "לא עשינו את זה מרצון, זה היה המ"פ שאמר". בניגוד לשיריהם האחרים של הלהקה, המאופיינים במשחקי מילים, פרפרזות ושורות מהירות וקצרות, השיר הזה כמעט ריק מכל אלה. גם מבחינה מוזיקלית הוא שונה משיריהם של הבילויים, שכן לרוב יש לשירים מנגינה עליזה ושמחה, לעומת שיר זה, שמולחן במוזיקה עצובה בסולם מינורי. בשיר זה המנגינה היא פריטת גיטרה עצובה, ובפזמון מתווסף אורגן, לעומת רוב השירים של הלהקה בהם הגיטרה, הבס, והתופים הם הכלים השולטים, ולהם מתווספים עוד כלים שידועים יותר בסגנון הכליזמר, כמו קלרינט, כינור ואקורדיון. ככל הנראה, השיר מספר על פרשת נירים מ-1949, מקרה בו חיילי צה"ל במשלט נירים תפסו ילדה בדואית, החזיקו אותה בשבי מספר ימים במהלכם נאנסה על ידי רבים מהחיילים, ולבסוף נרצחה על ידם.
האלבום כאופרת רוק
האלבום מוגדר, כאמור, כ"פסקול למחזמר". ניתן להגדיר אותו גם כ"אופרת רוק". הוא נפתח ב"באב אל וואד 38א'", שיר מטאפורי על מטוס שעומד להתרסק (המטוס מייצג את החברה הישראלית). בסיום האלבום נשמע מטוס מתרסק, וניתן להניח שיש קשר ביניהם. העלילה לאורך האלבום אינה ברורה לחלוטין, (ייתכן שלא קיימת עלילה ממשית), אך ניתן להבין פרטים עליה דרך השירים, ודרך התמונות שנמצאות בחוברת של האלבום.
מפרץ עדן
מפרץ עדן (בערבית: خليج عدن) הוא מפרץ בים הערבי, בין תימן בחוף הדרומי של חצי האי ערב, וסומליה שבאפריקה. בכיוון צפון-מערב המפרץ מקשר אל הים האדום דרך באב אל מנדב.
מפרץ עדן הוא נתיב חשוב אל הנפט במפרץ הפרסי. במימי המפרץ חיים מינים רבים של דגים, אלמוגים, וצורות חיים נוספות. ערי הנמל הראשיות באזור הן עדן שבתימן, וברברה שבסומליה.
באזור יש סכנה של שוד ים. באוקטובר 2000 אירעה באזור פעולת טרור נגד המשחתת האמריקנית "קול".
קינאז
קינאז (בלועזית: kinase) הוא שם כולל לקבוצת אנזימים האחראים על שפעול של תהליכים בתא על ידי זירחון מולקולות. קבוצת אנזימים זו לוקחת זרחה מחומרים עתירי אנרגיה, בעיקר מ-ATP, למצע (Substrate) ספציפי וגורמת לזרחון המצע. קבוצת אנזימים זו היא חלק מקבוצה גדולה יותר של אנזימים המכונה Phosphotransferase זרחן-טרנספראז.
סוגים
הסוג הנפוץ ביותר הוא פרוטאין קינאזות. פרוטאין קינאז הוא אנזים קינאז, אשר ביכולתו לשנות חלבונים אחרים על ידי הוספת קבוצת זרחה אליהם (זרחון). חלבונים מסוג זה מתחלקים לתת־מערכות נוספות, למשל protein kinase c (PKC) מחולק ל-protein kinase c אלפא (PKC), PKC בטא, PKC גאמא, כל תת-מערכת בעלת תפקוד ייחודי, זרחון לרוב מסתיים בשינוי תפקודי של חלבון המטרה (חומר המצע) על ידי שינוי פעילות אנזימטית, מיקום תאי, או קישור עם חלבונים נוספים. פעילות קינאז וחלבוני קינאז יכולים לשנות חלבונים רבים, ובכך שהם מווסתים את מרב ה־cellular pathway (סדרת תגובות שכתוצאה ממנה יש הפעלה של מסלולים תאיים), במיוחד אלה המערבים מעבר אותות. הגנום האנושי מכיל כ־500 גנים שנמצא שיש להם פעילות כחלבון קינאזות, והם מהווים כ־2% מכלל הגנים האאוקריוטים.
מספר רב של קינאזים פועלים על מולקולות קטנות (ליפידים, פחמימות, חלבונים ועוד) או בשביל איתות, או בשביל הפעלה של תהליכים מטבוליים. שמם נגזר מחומר המצע. בשלב הראשון של תהליך הגליקוליזה, למשל, מעביר האנזים הקסוקינאז קבוצת זרחה מ-ATP למולקולת גלוקוז; מאוחר יותר מעביר פוספופרוקטוקינאז קבוצת זרחה לפרוקטוז; בשלב האחרון מחזיר פירובטקינאז קבוצת זרחה ממולקולת פוספואנולפירובט ל-ADP ויוצר מולקולת ATP ופירובט. במסלול הגליקוליזה הקינאזים למיניהם אחראים על ויסות קצב התהליך כולו.
פרוטאין קינאז
פרוטאין קינאז משמש לציון משפחת אנזימים המזרחנים חלבונים.
תגובה כימית
זרחון הוא העברת קבוצת זרחה ממולקולת ATP לקבוצת הידרוקסיל (OH) של חלבון המטרה. קבוצת הפוספט נקשרת באופן קוולנטי לקבוצת ההידרוקסיל, ונוצר קשר פוספואסטרי.
חלוקה לקבוצות
בדרך כלל, חלבונים עוברים זרחון על קבוצת ההידרוקסיל (OH) שבשייר של חומצות האמינו סרין, תראונין או טירוזין. לפיכך, ניתן לחלק את הפרוטאין קינאזות לשתי קבוצות עיקריות:
יחד עם זאת, קיימים גם היסטידין קינאזות (Histidine kinase) שמזרחנים היסטידין וכן קבוצות שמזרחנות שילובים שונים של החומצות האחרות.
תפקידם בבקרת תהליכים בתא
קיימות מספר תרופות מעכבי פרוטאין קינאז.
בקרת פרוטאין קינאזות
קיימים מנגנוני בקרה שלהם על ידי זרחון (לפעמים על ידי אנזים עצמו, במנגנון הקרוי זרחון עצמי או אוטופוספורלציה), קשירת בקר אלוסטרי או על ידי בקרה של מיקומם בתא. לדוגמה, פרוטאין קינאז A עובר שפעול בעקבות עליה בריכוז cAMP תוך תאי, ולעומת זאת פרוטאין קינאז C עובר שפעול על ידי יוני סידן ודיאצילגליצרול.
פעמים רבות הפעילות הלא מבוקרת של פרוטאין קינאזות בתא גורמת למחלות (למשל סרטן).
Ar
{{פירושונים|
ראו גם
}}
אופן הפעלה של צופן בלוקים
בקריפטוגרפיה אֹפֶן הַפְעָלָה (באנגלית: Mode of operation) מתייחס לאלגוריתם שמגדיר כיצד להפעיל צופן בלוקים סימטרי דטרמיניסטי להצפנת טקסט-גלוי באורך שעולה על אורך הבלוק שהצופן מסוגל להצפין בבת אחת. צופן בלוקים כשלעצמו מסוגל רק להבטיח סודיות של 'בלוק' טקסט גלוי, שהוא מחרוזת סיביות באורך קבוע מוגדר מראש. מעצם ההגדרה, בהינתן צופן בלוקים דטרמיניסטי כמו AES ומפתח הצפנה זהה, הצופן ימיר תמיד בלוק קלט זהה לבלוק טקסט-מוצפן זהה. לכן ניתן לזהות הצפנה חוזרת של בלוקים זהים עם אותו מפתח. זהו מאפיין שעלול להוות חיסרון כי בהצפנה ישירה דולף בדרך אגב מידע ליריב פוטנציאלי שעלול להיות מנוצל להתקפה כנגד המערכת.
ריפוד
אם בלוק הצופן הוא באורך n סיביות (ב-AES למשל n=128 סיביות) והמסר הגלוי המיועד להצפנה כמו קובץ, הודעת אי-מייל או מסרון הוא באורך כלשהו גדול מ-n שזה המצב בדרך כלל, הדרך הפשוטה להכינו להצפנה היא תחילה לחלקו לבלוקים בגודל n סיביות. אם מספר סיביות המסר אינו מתחלק ללא שארית ב-n מבצעים מה שקרוי "ריפוד". הדרך הפופולרית היא להוסיף את הסיבית '1' בסוף מחרוזת המסר ולאחריה להוסיף אפסים כמידת הצורך כדי שאורך המסר יתחלק ללא שארית באורך הבלוק. לאחר פענוח הטקסט המוצפן, המקבל מחפש את הסיבית '1' האחרונה בבלוק האחרון ואז פשוט מסיר את כל האפסים שלאחריה (כולל הסיבית '1'), מחבר יחד את כל הבלוקים ומשחזר את המסר המקורי. אפשר כמובן להשתמש בכל סכמת ריפוד רצויה. סכמת הריפוד אינה סודית וכן חשוב שלא תיווצר התנפחות מוגזמת של הטקסט המוצפן בעקבות הריפוד.
וקטור אתחול
וקטור אתחול הוא מספר אקראי ייחודי כלשהו שמשמש לאתחול תהליך ההצפנה במצבי הפעלה מסוימים של צופן בלוקים כפי שיבואר בהמשך. הוא יכול להיות קבוע ומוסכם מראש, משתנה אקראי, ערך חד-פעמי או מספר רץ, הכול בהתאם לאופי היישום. בין היתר מטרתו לאפשר הצפנה של בלוקים זהים עם אותו מפתח, כי קל יותר להחליף וקטור אתחול על ידי שינוי קל מאשר להחליף מפתח סודי ואפשר להבטיח שכל עוד וקטור האתחול שונה אפילו במעט הטקסט המוצפן שיתקבל משני בלוקים זהים יהיה שונה לגמרי בהסתברות גבוהה מאוד. וקטור האתחול אינו חייב להיות סודי ואין לראות בו כמפתח הצפנה נוסף, אך צריך להיות ידוע גם למקבל הצופן כדי שיוכל לפענח את הטקסט המוצפן ולכן במידה שאינו קבוע מראש יש צורך לצרפו לטקסט מוצפן. אף על פי שווקטור האתחול בדרך כלל גלוי, לפעמים יש צורך להגן על שלמותו כך שיהיה מובטח לשני הצדדים שלא שונה על ידי יריב פוטנציאלי כחלק מהתקפה נגד המערכת.
אופני הפעלה בסיסיים
להלן תיאור חמשת אופני ההפעלה הבסיסיים ביותר: ECB, CBC, CFB, OFB ו-CTR.
יהי E צופן בלוקים ו-K מפתח הצפנה סודי. הביטוי c=E_K(x) פירושו ש-c הוא תוצאת הצפנה של x באמצעות הפונקציה E עם מפתח K. פענוח מסומן בקיצור E_K^{-1}. היות שהמסר x בדרך כלל ארוך, מתייחסים אליו לאחר שעבר ריפוד אם נדרש, כמערך של t בלוקים באורך n סיביות ומסומן בקיצור:. ריפוד נדרש רק בשני האופנים הראשונים (ECB ו-CBC) ואילו בשלושת האופנים האחרונים צופן הבלוקים מיושם כצופן זרם במצב שמאפשר הצפנה של בלוקים חלקיים בכל אורך רצוי, לכן אין צורך בריפוד.
יש לציין שהאופנים המנויים אינם מספקים הבטחת שלמות ואימות ולכן הם אינם נחשבים בטוחים נגד התקפת הבחנה תחת מודל התקפת מוצפן-נבחר, במילים אחרות ייתכן שלא יתאימו לשימוש במקרים בהם יש חשיבות להבטיח את שלמות המסרים מלבד סודיותם. במקרים כאלה עדיף להשתמש באחד מאופני ההפעלה להצפנה מאומתת המצוינים בהמשך.
אופן ECB
אופן זה נקרא ספר קוד משום שתאורטית ניתן להכין מראש טבלת קידוד ממוינת המכילה טור אחד של כל הבלוקים האפשריים של טקסט-גלוי וטור מתאים של כל בלוקי הצופן המתאימים ולהצפין כל בלוק מסר באמצעות חיפוש בטבלה. הרעיון תאורטי היות שאם n \ge 64 כמות הכניסות בטבלה תהיה אסטרונומית.
אופן זה הוא תהליך דטרמיניסטי ולכן אינו נחשב בטוח לפי מודל התקפת גלוי-נבחר. יתרה מזו, אופן הפעלה זה אינו מכיל את התכונה היסודית של ההצפנה שנקראת "אי יכולת הבחנה" שפירושה שיריב בעל עוצמת מחשוב מוגבלת לא יוכל לזהות הבדל בין טקסט-מוצפן שהוא תוצאה של ההצפנה באופן ECB לבין מחרוזת טקסט אקראית באותו אורך. הסיבה לכך היא שאם מצפינים בלוק מסוים פעמיים עם אותו מפתח מתקבלים בלוקים מוצפנים זהים, עובדה שכל מתקיף יכול להבחין בה בקלות. יש לציין שזו אינה רק בעיה תאורטית, אלא בעיה מעשית לכל דבר, ניתן ללמוד הרבה על הצופן רק מהעובדה שבלוקים מסוימים שהתקבלו הם זהים. מסיבה זו אופן ההפעלה ECB אינו נמצא בשימוש כמעט בכלל.
יתרונו הוא שאין בו כשל מצטבר, כשל בקריאת או הצפנת סיבית אחת או יותר, עלול לקרות במקרה של ערוץ התקשורת לקוי או קובץ פגום. וכן מתאים להצפנה מקבילית, היות שאין תלות הדדית בין בלוקים.
תכונות ECB:
אופן CBC
אופן הפעלה Cipher-Block Chaining (שרשור בלוקים מוצפנים), מוסיף וקטור אתחול IV באורך n סיביות להצפנה. במצב זה כל בלוק טקסט-קריא מחובר לפני שהוא מוצפן בחיבור \oplus (XOR) עם תוצאת הצפנת הבלוק הקודם. וקטור האתחול הוא ערך אקראי חד-פעמי. הוא אינו סודי ואינו נחשב למפתח הצפנה. כדי שהמקבל יצליח לפענח את הטקסט המוצפן הוא צריך לקבל את וקטור האתחול במצב גלוי, יחד עם הטקסט המוצפן. תיאור השיטה:
אופן CFB
Cipher Feedback (צופן ממושב) הוא אופן הפעלה של צופן בלוקים המדמה צופן זרם והוא שימושי במיוחד כאשר יש צורך להצפין ולשדר מיידית בלוקים קטנים מ-\ n ללא תלות בבלוקים האחרים. השיטה משתמשת ברעיון אוגר זיזה המכיל פונקציה המשמשת להזנה חוזרת של בלוקי צופן והזזה של סיביות הבלוק כלפי מעלה, בכל שלב חלק מסוים מהאוגר משמש כבלוק הצופן הבא. השיטה מסומנת CFB-r כאשר r מייצג את הכמות המינימלית של סיביות טקסט-קריא שהצופן מעבד ללא עיכוב. כדלהלן:
עבור כל בלוק j במסר \ x בצע:
כאשר t_j,O_j,I_j מחושבים בדיוק כמו בתהליך ההצפנה. במצב זה לא משתמשים בפונקציית פענוח.
אופן OFB
אופן ההפעלה Output Feedback (משוב פלט) מדמה צופן זרם והוא שמיש במקרים בהם יש צורך להצפין זרם מידע באורך לא ידוע וכן יש צורך להימנע מכשל מצטבר. אופן זה דומה ל-CFB ומאפשר הצפנת בלוקים בכל גודל רצוי, אולם שונה בכך שפלט פונקציית ההצפנה עצמה משמש להזנה חוזרת, בשונה מהאופן הקודם שבו חלק מהטקסט המוצפן (לאחר XOR) משמש להזנה. תיאור האופן לפי תקן ISO 10116 של ארגון התקינה הבינלאומי:
גרסה נוספת של OFB לפי תקן FIPS 81: גרסה זו זהה לאופן הפעלה OFB המתואר למעט השורה האחרונה המוחלפת ב:
אופן הפעלה זה מאפשר הזזה של סיביות ההזנה ימינה לסוף אוגר ההזזה כך שרק r סיביות משמשות להזזה. כאשר r<n ראה להלן ביטחון האופן הזה נמוך מהמצופה.
תכונות OFB :
אופן CTR
אופן מונה (Counter mode) בדומה לאופן OFB משנה את התנהגות צופן הבלוקים לצופן זרם על ידי ייצור זרם מפתח מתוך המונה. בניגוד לאופן OFB במצב זה מצפינים את המונה פעם אחר פעם, כאשר בכל שלב המונה משתנה ותוצאת כל הצפנה מהווה חלק מזרם המפתח איתו מצפינים את הבלוק הבא של המידע בחיבור XOR. בדרך זו אין מגבלה על גודל הבלוק וכן שינוי המונה I יכול להתבצע בכל דרך נוחה כפונקציה כלשהי של המונה הקודם והוא אינו חייב להיות סודי, למשל: כמתואר בתרשים. לדוגמה:
עבור כל בלוק j של המסר x כאשר 1\le j\le t ו-i הוא מונה המכיל ערך התחלתי כלשהו בדרך כלל וקטור אתחול הנקרא Nonce בהקשר זה. עם הפונקציה Increment שאחראית לעדכונו, בצע:
פענוח דומה. שימו לב שמשתמשים בפונקציית ההצפנה בלבד כמו בצופן זרם, תחילה טוענים את הערך ההתחלתי של המונה i ואז: הפונקציה Increment יכולה להיות קידום המונה באחד או כל פונקציה אחרת, כל עוד מובטח שהמספר לא יחזור על עצמו בהצפנה של מסר נתון.
יתרונות
אפשר לראות ששלושת האופנים האחרונים מיישמים הצפנת בלוקים באופן הדומה לצופן זרם, בכך שהם מייצרים זרם מפתח ייחודי באורך הטקסט הגלוי, התלוי בפרמטרים אחרים כגון בלוקי צופן קודמים או המפתח עצמו ובעזרת וקטור אתחול. בעיקרון אפשר בדרך זו, להתייחס לכל צופן בלוקים כאל צופן זרם.
אופן IGE
אופן הפעלה Infinite Garble Extension (הרחבת עיוות אין-סופית) בקיצור IGE הוא אופן הפעלה של צופן בלוקים סימטרי המשרשר את הבלוקים להצפנה כמתואר בתרשים משמאל, באופן הבא: כאשר E_k הוא הצפנה של בלוק אחד עם המפתח k. במילים, הרעיון הוא לחבר את הבלוק הנוכחי לפני הצפנתו ב-XOR עם הבלוק המוצפן הקודם, להצפינו ולחבר את תוצאת ההצפנה ב-XOR עם הבלוק הקריא הקודם. במצב זה נדרשים שני וקטורי אתחול, m_0 ו-c_0. המפרט המקורי מציין שהערך הראשוני של c_0 צריך להיווצר על ידי הפעלה של צופן הבלוקים עם מפתח אחר:, כאשרk_0 הוא מפתח אקראי שונה. אולם OpenSSL שתמך באופן הפעלה זה בעבר, איפשר מצב שבו ערכו של c_0 יהיה כל ערך שרירותי שמתקבל כפרמטר למערכת. אפשר להציג את ההצפנה בשיטה זו באופן הדרגתי בצורה הבאה: רואים שאופן הפעלה זה מכיל את המאפיין שכל שגיאה בבלוק כלשהו מתפתחת קדימה באופן אין סופי. במילים אחרות היפוך סיבית אחת בבלוק כלשהו יגרום לבלוק זה וליתר הבלוקים הבאים אחריו להשתבש. מה שיכול לשמש מעין הבטחת שלמות אם מוסיפים בלוק אפסים בסוף המסר. בזמן הפענוח אפשר לוודא שלא חלו שינויים באחד מחלקי המסר אם הבלוק האחרון המתקבל לאחר פענוח אכן מכיל אפסים.
השימוש באופן הפעלה זה על ידי OpenSSL נזנח עקב קריפטואנליזה שמעידה שהוא אינו עמיד נגד התקפת הבחנה תחת מודל התקפת גלוי-נבחר. אם המתקיף מצליח למצוא התנגשות בין שני בלוקים קריאים לפני הצפנתם, לאחר ה-XOR עם בלוק הטקסט המוצפן הקודם, הפלט המוצפן יהיה זהה, למעט העובדה שהוא מחובר ב-XOR עם בלוק קריא קודם שההנחה היא שהוא ידוע מראש. קל לגרום להתנגשות בגלל שאופן IGE מבצע XOR לפני ואחרי ההצפנה כמתואר בתרשים. כל מה שהמתקיף צריך לעשות הוא להשיג הצפנה של שני בלוקים קריאים לפי בחירתו ולקבל את תוצאת הצפנתם ומתוך זה הוא יכול לחשב בלוק שלישי זהה לבלוק השני.
התקפת הבחנה ניתנת לתיאור באופן תאורטי כמשחק בין המתקיף לבין אורקל שמסוגל לבצע הצפנה של מסרים לפי דרישתו של המתקיף (אפשר להתייחס אליו כאל קופסה שחורה) בתנאי שלמתקיף אין גישה למפתח ההצפנה. המתקיף ינצח במשחק אם יצליח לזהות בהסתברות גבוהה מחצי בשיעור בלתי זניח בין תוצאת הצפנה של מסר אחד לבין תוצאה של מסר אחר. ביתר פירוט, התקפת הבחנה נגד IGE פועלת כדלהלן: תחילה האורקל מגריל שני ערכים התחלתיים m_0 ו-c_0. המתקיף שולח לאורקל שני בלוקים לצורך הצפנתם כאשר. האורקל מטיל מטבע, נניח b שיכול להיות אפס או אחד, לפי התוצאה הוא מחזיר את ההצפנה של הבלוק המתאים:. המתקיף בוחר שוב שני בלוקים זהים אחרים ושולח אותם לאורקל. האורקל מצידו מחזיר את. כעת המתקיף מחשב את ומגריל בלוק חדש m_{13} השונה מהבלוק m_{03} אותם הוא שלח לאורקל. לאחר שהאורקל מחזיר את המתקיף יכול כעת לבדוק ש- אם כן, הרי שהמתקיף הצליח לנחש את b=1 אחרת b=0 והוא ניצח במשחק.
המשמעות של התקפה זו שבמסגרת זו תחת ההנחה שהמתקיף רשאי לבחור את הבלוקים הקריאים המיועדים להצפנה או שיש לו שליטה במידה מוגבלת בתוכן המיועד להצפנה (שזה מצב ריאלי במקרים מסוימים) הרי שהמערכת אינה מספקת ביטחון מוחלט כי במקרה כזה המתקיף יכול לזהות איזה בלוק הוצפן ובדרך זו הוא יכול לפצח את המערכת. למרות האמור אופן הפעלה זה נמצא בשימוש בפרוטוקול האבטחה של טלגרם.
אופן TBC
אופן ההפעלה TBC פועל באופן הבא: ה-tweak הראשוני T_0 מתפקד כמו וקטור האתחול \text{IV}. הבלוק הראשון M_0 מוצפן עם מפתח ההצפנה הסודי K ו-T_0, כל בלוק M_i הבא אחריו מוצפן באמצעות המפתח הסודי K ו-T_{i-1} כאשר T_i=C_i, כלומר ה-tweak לבלוק הנוכחי הוא תוצאת ההצפנה של הבלוק הקודם.
אופן CTS
גנבת טקסט מוצפן (Ciphertext stealing) בקיצור CTS היא שיטה להצפנת מסר באורך שאינו מתחלק במספר הבלוקים שהצופן מקבל ללא צורך בריפוד המסר אך במחיר עליה קלה בסיבוכיות. השיטה יושמה בכמה אופני הפעלה מתקדמים כמו XTS. באופני ההפעלה ECB ו-CBC למשל יש צורך לרפד את המסר בדרך כלשהי כדי לקבל רצף של בלוקים שלמים, באופן שיהיה קל להסיר את הריפוד בזמן הפענוח. השיטה הנפוצה היא הוספת אחד בסוף המסר ואחריו אפסים במספר הנדרש עד לקבלת בלוק שלם. החיסרון בזה הוא שבעקבות הריפוד הטקסט המוצפן התרחב בהתאם למספר סיביות הריפוד. שיטת גנבת טקסט מוצפן מנסה להתגבר על הבעיה באופן הבא. אם הבלוק האחרון אינו שלם, פשוט מעבירים סיביות טקסט-מוצפן מהבלוק הקודם לבלוק האחרון לפי הצורך עד שמשלימים אותו לבלוק שלם, באופן זה מספר הסיביות הכולל של ההצפנה לא השתנה כלל. NIST פרסמו שלוש שיטות לגנבת טקסט-מוצפן בנספח לתקן SP800-38A עבור אופן ההפעלה CBC. ההבדלים בין השיטות הם רק באופן סידור סיביות הטקסט המוצפן. להלן תיאור האלגוריתם המחולק לשלוש וריאציות CBC-CS1, CBC-CS2 והשלישית CBC-CS3 שהוצעה עבור קרברוס 5. הקלט הוא P שהוא מחרוזת סיביות המסר להצפנה באורך כלשהו והפלט יהיה הטקסט המוצפן C כאשר.
אם הבלוק P_n^* שלם בכל השיטות ההצפנה היא בעצם אופן ההפעלה CBC הרגיל. הפענוח מתבצע בסדר הפוך בהתאם, תחילה מחלקים את הטקסט המוצפן לבלוקים בהתאם לשיטה. למשל בשיטה הראשונה הבלוק האחד לפני אחרון עשוי להיות חלקי. כזכור בשיטת CBC הטקסט המוצפן של הבלוק לפני האחרון מחובר ב-XOR עם הבלוק הקריא האחרון לפני ההצפנה. אם הבלוק האחרון אינו שלם b-d הסיביות העליונות הן אפסים לכן לאחר פענוח הבלוק האחרון נראה כך:, תחילה מבצעים XOR עם d הסיביות של C_{n-1} ומתקבל הבלוק הקריא האחרון P_n^* ומה שנותר זה לחבר את עם C_{n-1}^* כדי לקבל את הבלוק המוצפן לפני האחרון ומפענחים.
הצפנה מאומתת
ארגון NIST מנהל רשימה של אופני הפעלה בטוחים שהוצעו לצורך בחינה ותיקנון המחולקים לשלוש קטגוריות עיקריות: אופני הצפנה שהם אופני הפעלה המספקים סודיות בלבד, אופני אימות הנקראים גם קוד אימות מסרים שמספקים אימות בלבד (במקרים בהם רצוי שהטקסט המאומת יישאר גלוי) ואופני הצפנה מאומתת המשלבים יחד אימות והצפנה.
דני יתום
דני (דן) יתום (נולד ב-15 במרץ 1945) הוא אלוף בצה"ל במילואים, לשעבר ראש המוסד למודיעין ולתפקידים מיוחדים, וכיהן כחבר כנסת מטעם מפלגת העבודה.
קריירה צבאית
יתום נולד וגדל בשכונת עין התכלת בנתניה כדני יוסם, בוגר תיכון "טשרניחובסקי" במגמה המתמטית-פיזיקלית. בשנת 1963 התגייס לצה"ל והתנדב לסיירת מטכ"ל. יתום עבר טירונות צנחנים ולאחר מכן מסלול הכשרה כלוחם ביחידה וכן הכשרה כמפקד כיתה. לאחר תום המסלול השלים בהצטיינות קורס קציני חי"ר ובסיומו שב ליחידה כמפקד צוות. בעת שהיה בדרגת סגן הוענק לו עיטור המופת. בהמשך שימש יתום כמפקד פלוגה ביחידה והשתתף במבצע תשורה. כמו כן שימש כסגנו של אהוד ברק בעת שהלה שימש כמפקד היחידה. בתפקידו זה השתתף בין השאר בפעולת ההשתלטות על מטוס סבנה.
יתום סיים תואר ראשון במתמטיקה ובמדעי המחשב באוניברסיטה העברית בירושלים.
לאחר פרישתו מצה"ל
בשנים 1996–1998 כיהן כראש "המוסד". עמד בראש "המוסד" בעת ניסיון ההתנקשות בח'אלד משעל על אדמת ירדן בשנת 1997. יתום היה ראש "המוסד" הראשון ששמו הותר לפרסום באמצעי התקשורת, ובכך נסדקה מעט העמימות סביב "המוסד".
בין 1999 ל-2001, שימש כראש המטה המדיני-ביטחוני של ראש הממשלה ושר הביטחון אהוד ברק.
בשנים 2001–2003 היה יושב ראש מועצת המנהלים של חברת "כור מתכת".
קריירה פוליטית
בשנת 2003 נבחר יתום לראשונה לכנסת, מטעם מפלגת העבודה. הוא כיהן בוועדת החוץ והביטחון, בוועדת העבודה, הרווחה והבריאות, בוועדת הכספים ובוועדת הכנסת, וכן עמד לתקופה מסוימת כיושב ראש הוועדה המיוחדת לבעיית העובדים הזרים ושימש כיושב ראש השדולות למען חיילי החובה ולמען גדר ההפרדה. במהלך כהונתו יזם יחד עם אחיו, חבר הכנסת אהוד יתום, תיקון חקיקה שביטל את ההוראה שקובעת כי אלמני צה"ל שנישאו מחדש ימשיכו לקבל קצבת שארים רק אם נישואיהם החדשים פקעו בתוך עשרים שנים מיום שנישאו. כמו כן יזמו השניים במשותף תיקון בחוק המועצות האזוריות (בחירות) שאיפשר את השתתפותם של חיילים בבחירות למועצות האזוריות באמצעות קלפיות מיוחדות לחיילים, בדומה לבחירות הכלליות ולבחירות ליתר הרשויות המקומיות. בנוסף, היה בין יוזמי חוק הקרינה הבלתי מייננת, המסדיר את הפיקוח על מקורות הקרינה הבלתי מייננת.
בשנת 2006 נבחר מחדש לכנסת ה-17. בכנסת זו המשיך לכהן בוועדת החוץ והביטחון, וכן כיהן כחבר בוועדת החוקה, חוק ומשפט. הוא גם המשיך לעמוד בראש השדולה למען גדר ההפרדה. יתום קידם, יחד עם חבר הכנסת אבשלום וילן, את חוק שירות המילואים, והצעת חוק נוספת, שיזם יחד עם גלעד ארדן, המרחיבה את הוראות כך שיחולו גם על סטודנטים לתואר שני, אושרה בקריאה ראשונה.
ב-2 ביולי 2008 התפטר מהכנסת, בשל המשך תמיכת מפלגת העבודה בממשלת אולמרט ותחושתו, כי אינו יכול להשפיע כחבר הכנסת. לאון ליטינצקי החליף אותו בכנסת.
ב-4 בינואר 2021 הכריז על הקמת המפלגה "ותיקי ישראל". ב-3 בפברואר, יום קודם לסיום הגשת הרשימות לבחירות לכנסת העשרים וארבע, החליט לפרוש וקרא לחיבורים בגוש השמאל, תחת מנהיגותו של יו"ר "יש עתיד", יאיר לפיד.
באוגוסט 2021 הקים את חברת האסטרטגיה C.I.Y Group, עם היועצים האסטרטגיים עופר ענבר, נבו כהן ואיש המודיעין לשעבר עמר יתום, בנו.
משפחתו
יתום נשוי לטובה ואב לחמישה בנים ומתגורר בכוכב יאיר. אחיו, אהוד יתום, שימש כחבר הכנסת מטעם הליכוד, ואח נוסף שלו היה בכיר במערכת הביטחון.
הכימרה מארצו
הכימרה מארצו הוא פסל ארד שהתגלה בשנת 1553 באַרֶצוֹ (Arezzo), עיר אטרוסקית ורומית עתיקה בטוסקנה שבאיטליה. זוהי אחת הדוגמאות הידועות ביותר לאמנות האטרוסקית.
הפסל, שגובהו כ-80 סנטימטר, הועבר לאוספו הפרטי של קוזימו הראשון דה מדיצ'י, דוכס טוסקנה שהציגו לראווה בארמון פאלאצו וקיו. את פסלוני הארד הקטנים יותר מהמטמון הציג קוזימו דה מדיצ'י בסטודיו הפרטי שלו בארמון פאלאצו פיטי. הפסל בנוונוטו צ'ליני כתב באוטוביוגרפיה שלו כי "הדוכס שאב הנאה מניקוי פסלונים אלה בעצמו תוך שימוש בכלי עבודה של צורף". פסל הכימרה נשמר עד היום והוא מוצג במוזיאון הארכאולוגי בפירנצה.